Mierne opuchnutá ruka bez začervenania
Dobrý deň,po prepustení z nemocnice mi vybrali kanylu. V mieste vpichu som mala iba červený fľak. Po zahojení vpichu tam bola taká malá chrasta. Nevytekal žiadny hnis. Len chrasta bola mierne žltá. Teraz po dvoch týždňoch ruka nebolí len keď si ju stlačím. Je teplá a je opuchnutá.Je to vázňe?
Dobrý deň.
Ďakujeme za prejavenú dôveru.
Opuch, bolesť, začervenanie a zvýšenie teploty postihnutého miesta patria medzi prejavy zápalu. Na zmiernenie príznakov Vám odporúčam natierať postihnuté miesto liekom
Ibalgin Duo EFFECT
, ktorý obsahuje liečivá ibuprofén a heparinoid. Ibuprofén patrí medzi nesteroidné protizápalové lieky (NSAID). Heparinoid zabraňuje tvorbe krvných zrazenín, urýchľuje vstrebávanie krvných výronov, tiež zmenšuje tvorbu opuchov a pôsobí protizápalovo. Krém sa aplikuje rovnomerne na postihnuté miesto a jeho okolie a zľahka sa votrie do kože 2-3x denne. Časový odstup medzi jednotlivými aplikáciami má byť 4-5 hodín. Krém sa nesmie aplikovať na otvorené rany, na porušený povrch kože, na sliznice a do očí. Po nanesení krému je potrebné umyť si ruky (ak nie sú liečeným miestom).
V prípade, že ťažkosti do 3 dní neustúpia alebo sa naopak zhoršia, alebo sa prejavia nežiaduce účinky lieku, liečbu je potrebné prerušiť a obrátiť sa na lekára. Lekár na základe dôkladného vyšetrenia Vášho zdravotného stavu, určí ďalší postup liečby.
Prajem pekný zvyšok dňa
S pozdravom,
PharmDr. Lucia Kubáňová